Nota: L-aħjar tip ta' ġobon artab li tista' tuża hu dak li jkollu xi ħwawar imħalltin miegħu. Illum issib ġobon artab imħallat bit-tewm, żebbuġ, taħlita ta' ħwawar, salamun eċċ. Jekk ma ssibx, tista' żżid int stess xi ħwawar tal-gosti tiegħek. Qis li jkunu mqattgħin rqaq ħafna. ħjar ġobon artab żebbuġ iswed u aħdar imqatta' f'biċċiet żgħar ħwawar tal-gosti tiegħek… jekk trid bżar mitħun frisk u ftit melħ Aħsel il-ħjar u xxuttah tajjeb. Aqta' biċċa ħjara mit-tul b' vegetable peeler . Jekk il-ħjara tinzerta twila ħafna, aqsam il-biċċa li tkun qtajt min-nofs. Ħallat flimkien il-ġobon artab u l- mascarpone ġo skutella u roxx ftit bżar u melħ. Jekk se żżid xi ħwawar, żidhom issa. Ħawwad tajjeb l-ingredjenti flimkien. Qiegħed il-biċċa ħjara fuq platt ċatt. Idlek bit-taħlita tal-ġobon u gerbeb il-ħjara qisha kannol ( ara r-ritratt ). Żejjen biż-żebbuġ fil-wiċċ u daħħal stikkadenti fin-nofs ta' kull waħda biex ma tinfetaħx. Qiegħed fil-friġġ u oħroġ fl-aħħar ħin qabel isservi.